લંઘા પોતાને હવે મીર કહેવડાવે છે . માનવ સ્વભાવ એવો છે કે તેને નવીનતા ગમે છે , ભાટ ને ગુજરાતમાં બ્રહ્મભટ્ટ અથવા બારોટ કહે છે . અમદાવાદ પાસેના ગામ દહેગામ માં જયાં બારોટ કે બ્રહ્મભટ્ટ વસે છે એ ભાટ વાડા તરીકે ઓળખાય છે . પીંજારા પોતાને મન્સૂરી , કુંભાર પ્રજાપતિ , કણબી પટેલ , વાણંદ પોતાને નાઈ કહેવડાવે છે કેટલાકતો નાઈ બ્રાહ્મણ . કહેવડાવે છે . આયર પોતાને આહેર , અહીર કહેવડાવે છે , સૌરાષ્ટ્રમાં જુના વખતમાં કણબીઓએ ઘણું દુ :ખ વેઠ્યું છે . એટલે એ કણબી પોતાને કણબી કહેવડાવવામાં ક્ષોભ અનુભવે એ વાત જુદી છે . પણ તેઓએ પોતાને પટેલ કહેવડાવવાની જરૂર નથી . કેમકે અમારી બાજુ કણબીની પોતાની આગવી અટક હોય છે , મણવર , જુલાસણા ,કણસાગરા ,ત્રાંબડીયા , ઝાટકીયા , વિકાણી . ચાંપાણી ,હિંગરાજીયા , , ડઢાણીયા . વગેરે આ અટક ઉપરથી તમને ભાગ્યેજ ખબર પડે કે આ કણબી છે , પણ જો પટેલ લખાવે તો બોલી ઉપરથી ખબર પડી જાય કે આ કણબી છે ,